**Τελετή καθομολόγησης τελειόφοιτων του Τμήματος Πληροφορικής ΔΠΘ**

Η τελετή καθομολόγησης των τελειόφοιτων του Τμήματος Πληροφορικής οι οποίοι έχουν ανακηρυχθεί μέχρι και την εξεταστική περίοδο Φεβρουαρίου 2025 θα πραγματοποιηθεί την **Παρασκευή 12 Δεκεμβρίου 2025** και σε ώρα που θα ανακοινωθεί σε επόμενη ανκοίνωση.

**Η τελετή καθομολόγησης θα πραγματοποιηθεί στο μεγάλο Αμφιθέατρο της Πανεπιστημιούπολης Καβάλας.**

Η τελετή καθομολόγησης είναι **ΥΠΟΧΡΕΩΤΙΚΗ.** Όποιος/α δεν παρευρεθεί δεν δικαιούται να λάβει αντίγραφο πτυχίου και τα αντίστοιχα πιστοποιητικά.

Όσοι/ες δεν λάβουν μέρος στην τελετή ορκωμοσίας της 12ης/12/2025 θα έχουν το δικαίωμα να ορκιστούν στην επόμενη προγραμματισμένη ορκωμοσία.

Όσοι από τους παραπάνω φοιτητές επιθυμούν να λάβουν μέρος στην τελετή  θα πρέπει κατά το χρονικό διάστημα **από 13/10/2025 έως 30/11/2025** να εισέλθουν στη σελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, ακολουθώντας τη διαδρομή Βαθμολογία > Προϋποθέσεις Πτυχίου > Αίτηση για Ορκωμοσία, προκειμένου:

* Να συμπληρώσουν και να αναρτήσουν την αίτηση συμμετοχής στην ορκωμοσία (συνημμένο αρχείο doc)
* Να αναρτήσουν φωτογραφία με κομμένο το πάσο τους ή σε περίπτωση απώλειας, αποστολή δήλωσης απώλειας με Υπεύθυνη δήλωση από την Ενιαία Ψηφιακή Πύλη της Δημόσιας Διοίκησης (gov.gr). Όσοι το έχετε ήδη καταθέσει στη Γραμματεία ανεβάστε 2 φορές την αίτηση.

**Απαραίτητη προϋπόθεση** για την ορκωμοσία είναι να έχετε λάβει **μέχρι 30/11/2025** βεβαίωση **ΜΗ ΟΦΕΙΛΗΣ** από τις Υπηρεσίες του Πανεπιστημίου:

* Βιβλιοθήκη ([sdalakou@admin.duth.gr](mailto:sdalakou@admin.duth.gr)) , 2510462289

Θα πρέπει να καταθέσετε την εργασία σας σε φλασάκι ή cd προκειμένου να σας δοθεί βεβαίωση ΜΗ ΟΦΕΙΛΗΣ από την βιβλιοθήκη.

* Φοιτητική Μέριμνα ([tfm@kav.duth.gr](mailto:tfm@kav.duth.gr)) , 2510462361

Φόρμα επικοινωνίας με την Φοιτητική Μέριμνα

Όνομα:

Επώνυμο:

Πατρώνυμο:

ΑΕΜ:

Τμήμα:

Σχολή:

και από κάτω θα γράψετε το ακόλουθο κείμενο:

**"ΠΑΡΑΚΑΛΩ ΝΑ ΑΠΟΣΤΕΙΛΕΤΕ ΒΕΒΑΙΩΣΗ ΜΗ ΟΦΕΙΛΗΣ ΣΤΗΝ ΓΡΑΜΜΑΤΕΙΑ ΤΗΣ ΣΧΟΛΗΣ ΜΟΥ ΓΙΑ ΝΑ ΠΑΡΩ ΠΤΥΧΙΟ"**

**ΕΚΔΟΣΗ ΠΑΠΥΡΩΝ**

Ενημερώνουμε τους φοιτητές/τριες του Τμήματος Πληροφορικής οι οποίοι θα λάβουν μέρος στην τελετή ορκωμοσίας στις 12/12/2025 ότι για την έκδοση του πτυχίου τους σε μεμβράνη θα υπάρξουν πληροφορίες σε μεταγενέστερη ανακοίνωση.

**Η προσέλευσή σας θα πρέπει να είναι 1,5 ώρα πριν την έναρξη της τελετής.**

**Ο κάθε ορκιζόμενος θα πρέπει να έχει το δικό του στυλό** για την υπογραφή του πρωτοκόλλου ορκωμοσίας.

Από τη Γραμματεία του Τμήματος Πληροφορικής